SR เทรดวันแรก เหนือจอง 33.71% จาก IPO 3.50 บ.
SR เทรดคึกคัก เหนือจอง 33.71% โดย ณ เวลา 10.00 น. ราคาอยู่ที่ 4.68 บ. เพิ่มขึ้น 1.18 บ. หรือ 33.71% ราคาสูงสุด 5.05 บ. ต่ำสุด 4.68 บ. จากราคาขาย IPO ที่ 3.50 บ. มูลค่าซื้อขายที่ 513.63 ลบ.
11 พ.ย. 2558

ผู้สื่อข่าวรายงานว่า ราคาหุ้นบริษัท สยามราช จำกัด (มหาชน) หรือ SR เปิดเทรดวันแรก ณ เวลา 10.00 น. มาที่ 4.68 บาท เพิ่มขึ้น 1.18 บาท หรือ 33.71% ราคาสูงสุด 5.05 บาท ต่ำสุด 4.68 บาท จากราคาขาย IPO ที่ 3.50 บาท มูลค่าซื้อขายที่ 513.63 ล้านบาท ขณะที่ดัชนีตลาดหุ้นไทยโดยรวมบวก 0.10%
บล.ฟินันเซีย ไซรัส เป็นผู้ร่วมจัดจำหน่ายและรับประกันการจำหน่ายหุ้น IPO ของ SR ระบุในบทวิเคราะห์ประเมินราคาเหมาะสมหุ้น SR ปี 59 ที่ 4.20 บาท (PE 18.5 เท่า) โดยคาดกำไรปกติปี 58 หดตัว 19% จากปีก่อนที่มีโครงการใหญ่ แต่คาดปี 59 ฟื้นตัว 21%
อนึ่ง SR เป็นผู้เชี่ยวชาญในการก่อสร้างสถานีวัดและระบบท่อส่งก๊าซธรรมชาติ ซึ่งเป็นธุรกิจที่กำลังเติบโตอย่างต่อเนื่อง รายได้ส่วนนี้คิดเป็น 55% ของรายได้รวมงวดครึ่งปีแรกของปี 58 อีก 35% ของรายได้มาจากการให้บริการก๊าซ NGV
โดย SR มีปั๊มให้บริการของตัวเองในชื่อ “สยามราช” และให้บริการบำรุงรักษาปั๊มก๊าซ NGV ของ PTT ในเขตกทม.และปริมณฑล ซึ่งมีสัญญา 1-3 ปี รายได้ในส่วนนี้จึงค่อนข้างมั่นคงและโตต่อเนื่อง กำไรปกติปี 56-57 โต 142% และ 88% ตามลำดับ